भोपावास में युवा आदर्श ग्राम विकास कार्यक्रम
ग्रामभोपावास में समुत्कर्ष युवा विकास नवयुवक मंडल कार्यालय पर आयोजित हो रहे युवा आदर्श ग्राम विकास कार्यक्रम में मुख्य अतिथि पार्षद वंदना यादव ने कहा कि महिलाएं अपने प्रशिक्षण के अनुभव ज्ञान को सबके साथ बांटे तथा इसका व्यापक प्रचार प्रसार करे। कार्यक्रम की अध्यक्षता हाथनौदा सरपंच कैलाशचंद सैनी ने की।
विशिष्ट अतिथि सावित्री बाई फुले अपना बचत घर महिला सहकारी समिति उपाध्यक्ष कौशल्या यादव थी। इस मौके राजस्थान विश्वविद्यालय के गृह विज्ञान विभाग के माध्यम से संचालित समुदाय पहुंच कार्यक्रम की विशेष आमुखीकरण कार्यशाला का कार्यक्रम प्रभारी सहायक प्रोफेसर केशर चायल ने आयोजित किए जा रहे सिलाई प्रशिक्षण कार्यक्रम के बारे में जानकारी दी। इस मौके पर प्रशिक्षणार्थियों द्वारा निर्मित वस्तुओं का प्रदर्शन भी अतिथियों के समक्ष किया गया। इस मौके पर मंडल अध्यक्ष दीपक सैनी, रोशनी, सीमा, संतरा योगी, संतोष योगी, सुमन शेरावत, मायादेवी बुनकर, सुंदरलाल, नाथूलाल आदि मौजूद थे। कार्यक्रम संचालन मंडल निदेशक राजेंद्र सैन ने किया।
hin_Deva hin_Deva hin_Deva